Document ID: 31996D0540

31996D0540
L 230/28
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 4 септември 1996 година
относно ветеринарно-санитарните изисквания и ветеринарното сертифициране при внос в Общността на яйцеклетки и ембриони от еднокопитни животни
(текст от значение за ЕИП)
(96/540/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 92/65/ЕИО на Съвета от 13 юли 1992 г. за определяне на ветеринарно-санитарните изисквания относно търговията и вноса в Общността на животни, сперма, яйцеклетки и ембриони, които не са предмет на ветеринарно-санитарните изисквания, определени в специалните правила на Общността, посочени в приложение A, раздел I към Директива 90/425/ЕИО (1), последно изменена с Решение 95/176/ЕО на Комисията (2), и по-специално член 11, параграф 2 и членове 17 и 18 от него,
като има предвид, че с Решение 94/63/ЕО (3) Комисията е изготвила предварителен списък на трети страни, от които е разрешен вносът на територията на държавите-членки на сперма, яйцеклетки и ембриони от овце, кози и еднокопитни животни, както и на яйцеклетки и ембриони от свине;
като има предвид, че в приложение Г към Директива 92/65/ЕИО Съветът е определил санитарните изисквания за събирането, третирането, съхранението и транспортирането на яйцеклетки и ембриони, както и санитарните изисквания, прилагани към кобилите донори; като има предвид, че за вноса на яйцеклетки и ембриони от еднокопитни животни на територията на Общността са необходими допълнителни гаранции, особено по отношение на официалния ветеринарен надзор върху екипите за събиране;
като има предвид, че ветеринарно-санитарните изисквания за вноса на яйцеклетки и ембриони от еднокопитни животни трябва да отчитат и различните условия, при които се събират, третират и съхраняват яйцеклетките и ембрионите, както и условията на създаване на ембрионите;
като има предвид, че някои инфекциозни болести по еднокопитните животни се предават чрез яйцеклетките и ембрионите; като има предвид поради това, че за да се установи наличието на такива заболявания, трябва да се проведат специфични медициски изследвания преди събирането на яйцеклетки и ембриони;
като има предвид, че мерките, предвидени в настоящото решение, са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
Държавите-членки разрешават вноса на яйцеклетки и ембриони от еднокопитни животни, отговарящи на изискванията, определени в образеца на ветеринарен сертификат в приложението, при условие че вносът се съпровожда от такъв сертификат, надлежно попълнен.
Член 2
Настоящото решение се прилага от 1 октомври 1996 г.
Член 3
Адресати на настоящото решение са държавите-членки.
Съставено в Брюксел на 4 септември 1996 година.

Labels: 3
6